**Ministru kabineta noteikumu projekta**

**„Grozījumi Ministru kabineta 2019.gada 17.decembra noteikumos Nr.663 „Kultūras ministrijas padotībā esošo profesionālās izglītības iestāžu**

**maksas pakalpojumu cenrādis”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2019.gada 17.decembra noteikumos Nr.663 „Kultūras ministrijas padotībā esošo profesionālās izglītības iestāžu maksas pakalpojumu cenrādis”” (turpmāk – Projekts) sagatavots, lai aktualizētu Kultūras ministrijas padotībā esošo profesionālās vidējās izglītības iestāžu maksas pakalpojumu cenrādi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu un atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr.333) 18.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrijas padotībā esošo profesionālās vidējās izglītības iestāžu maksas pakalpojumu cenrādi nosaka Ministru kabineta 2019.gada 17.decembra noteikumi Nr.663 „Kultūras ministrijas padotībā esošo profesionālās izglītības iestāžu maksas pakalpojumu cenrādis” (turpmāk – MK noteikumi Nr.663).Projekta mērķis ir precizēt atsevišķu Kultūras ministrijas padotībā esošo izglītības iestāžu maksas pakalpojumu nosaukumus, papildināt cenrādi ar jauniem pakalpojumiem, aktualizēt un papildināt atsevišķiem maksas pakalpojumiem piemērotās atlaides.Uzsākot piemērot MK noteikumus Nr.663 un izvērtējot faktisko izglītības iestāžu maksas pakalpojumu saņēmēju loku, tika konstatēts, ka atsevišķās izglītības iestādēs nepieciešams paplašināt pakalpojumu loku, kuriem piemēro MK noteikumu Nr.663 3.punktā noteikto atbrīvojumu no cenrādī noteiktās maksas par pakalpojumu sniegšanu vai 4. un 5.punktā noteiktās atlaides par cenrādī minētajiem pakalpojumiem.Projekta 1.1.apakšpunkts paredz papildināt MK noteikumu Nr.663 3.punktu ar pakalpojumu uzskaitījumu, paplašinot to pakalpojumu loku, par kuru sniegšanu maksu neiekasē no izglītojamiem, kuri ir bāreņi vai bez vecāku gādības palikuši bērni (uzrādot statusu apliecinošu dokumentu).Projekta 1.2.apakšpunkts paredz papildināt MK noteikumu Nr.663 4.punktu, paplašinot to pakalpojumu uzskaitījumu, par kuru sniegšanu tiek noteikta 50 % atlaide izglītojamiem no ģimenēm, kurām piešķirts trūcīgas vai maznodrošinātas ģimenes statuss, izglītojamiem ar invaliditāti, izglītojamiem no daudzbērnu ģimenēm.Projekta 1.3.apakšpunkts paredz papildināt MK noteikumu Nr.663 5.punktu, paplašinot to pakalpojumu uzskaitījumu, par kuru sniegšanu tiek noteikta 20 % atlaide izglītojamiem, ja no ģimenes izglītības iestādē mācās vairāk nekā viens bērns, izņemot gadījumu, ja piemērota atlaide saskaņā ar MK noteikumu Nr.663 4.punktu.Projekta 1.1., 1.2. un 1.3.apakšpunkts paredz paplašināt to pakalpojumu uzskaitījumu, par kuru sniegšanu tiek noteikts atbrīvojums vai atlaide noteiktām pakalpojumu saņēmēju kategorijām. Cenrādī kopumā tiek ievērota vienota pieeja visās izglītības iestādēs atbrīvojumu un atlaižu piemērošanai par profesionālās ievirzes izglītības programmu (kas ir formālās izglītības forma un tiek daļēji finansētas no valsts budžeta un daļēji no vecāku maksājumiem par mācību maksu ievirzes programmās) apguvi. Taču izglītības iestādes sniedz arī pakalpojumus, kuru sniegšana ir paredzēta skolu nolikumos un kuru finansēšanai, ņemot vērā MK noteikumus Nr.333 neteikto, ir jānosaka cena atbilstoši pakalpojumu faktiskajām izmaksām. Izglītības iestāžu īstenotās interešu izglītības programmas ir klasificējamas kā neformālās izglītības programmas, kuru īstenošana atbilstoši Izglītības likumā noteiktajam ir personas individuālo izglītības vajadzību un vēlmju īstenošana neatkarīgi no vecuma un iepriekš iegūtās izglītības. Interešu izglītības programmas atbilstoši skolu nolikumos noteiktajam, ir pilnībā finansējamas no pakalpojuma saņēmēja vai pasūtītāja līdzekļiem. Tā kā interešu izglītības programmas ir neformālās izglītības forma un tās īstenošana nav obligāta, kā arī ir atkarīga no vecāku vai izglītojamo pieprasījuma, Kultūras ministrijas ieskatā šim pakalpojuma veidam nav nosakāma obligāta vienota atlaižu un atbrīvojumu piemērošanas politika. Kultūras ministrija veica tās padotībā esošo izglītības iestāžu aptauju par nepieciešamību piemērot konkrētajā izglītības iestādē cenrādī noteiktos atbrīvojumu un atlaides, kas ir pamatotas ar objektīvu nepieciešamību veicināt interešu programmu piedāvājumu, pieejamību vai nepieciešamību veicināt mērķtiecīgu skolas īstenoto programmu attīstību (piemēram, īstenojot interešu izglītības programmas, ar mērķi piesaistīt jaunus izglītojamos skolas īstenotajās profesionālās ievirzes programmās), un iekļāva Projektā atbrīvojumu un atlaides interešu programmu īstenošanai tajās iestādēs, kuras pieprasīja šādu iespēju. Atbrīvojumi un atvieglojumi MK noteikumu Nr.663 3., 4. un 5.punktā noteiktām pakalpojumu saņēmēju grupām par interešu izglītības programmu apguvi tiks piemēroti A.Kalniņa Cēsu mūzikas vidusskolā, S.Broka Daugavpils mūzikas vidusskolā, J.Ivanova Rēzeknes mūzikas vidusskolā, PIKC „Nacionālā Mākslu vidusskola”.Arī attiecībā uz MK noteikumu Nr.663 3., 4. un 5.punktā noteiktām pakalpojumu saņēmēju grupām paredzēto atbrīvojumu un atvieglojumu piemērošanu par dienesta viesnīcas izmantošanu izglītojamiem Projektā ir paredzēta diferencēta pieeja. S.Broka Daugavpils mūzikas vidusskola, J.Ivanova Rēzeknes mūzikas vidusskola, Rēzeknes Mākslas un dizaina vidusskola, PIKC „Nacionālā Mākslu vidusskola un PIKC „Liepājas Mūzikas, mākslas un dizaina vidusskola” piemēro dienesta viesnīcas pakalpojumam izglītojamiem MK noteikumu Nr.663 3., 4. un 5.punktā noteiktos atbrīvojumus un atvieglojumus. Taču PIKC „Rīgas Dizaina un mākslas vidusskola” un PIKC „Ventspils mūzikas vidusskola” ir izvēlējušās piemērot atšķirīgu pieeju atbalsta sniegšanai MK noteikumu Nr.663 3., 4. un 5.punktā noteiktām pakalpojumu saņēmēju grupām. Abas minētās skolas piemēro minētajām pakalpojumu saņēmēju grupām atbalstu izmantojot materiālo atbalstu stipendijas veidā, piešķirot paaugstinātu stipendiju vai vienreizēju stipendiju skolas stipendiju nolikumā noteiktajā kārtībā, kuru izglītojamais var novirzīt arī dienesta viesnīcas apmaksai. Tādējādi abu minēto izglītības iestāžu ieskatā tiek nodrošināts efektīvs un vienlīdzīgs atbalsts, kā arī tiek mazināts administratīvais slogs. Attiecībā uz mūzikas un citu instrumentu nomu skolu izglītojamiem, kopumā tiek piemērota vienota pieeja un minētajam pakalpojumam netiek noteikti atbrīvojumu vai atvieglojumi, jo pakalpojumu cenas ir noteiktas maksimāli zemas un galvenais mērķis ir pēc izglītojamo vai viņu vecāku izvēles nodrošināt izglītojamam mūzikas instrumentu pieejamību mācību procesa nodrošināšanai. Minētais pakalpojums nav obligāts, līdz ar to tam netiek noteikti vienoti atvieglojumi visās iestādēs. Taču, ar mērķi veicināt izglītojamo piesaisti un nodrošināt kvalitatīvu instrumentu pieejamību mācību procesa nodrošināšanai, kā arī lai veicinātu to, ka talantīgi un sekmīgi izglītojamie turpina mācības, divās izglītības iestādēs – PIKC „Nacionālā Mākslu vidusskola” un PIKC „Liepājas Mūzikas, mākslas un dizaina vidusskola” cenrādī tiek iekļautas atlaides un atbrīvojumi (noteikumos noteiktajām pakalpojumu saņēmēju kategorijām) arī mūzikas instrumentu nomai. Projekta 1.4. un 1.5.apakšpunkts paredz precizēt MK noteikumu Nr.663 pielikuma 3.2. un 4.3.apakšpunktā minēto pakalpojumu nosaukumus.Projekta 1.6.apakšpunkts paredz papildināt MK noteikumu Nr.663 pielikumu ar diviem jauniem pakalpojumiem, kurus sniedz Jāņa Ivanova Rēzeknes mūzikas vidusskola – 4.7.apakšpunktu „Interešu izglītības programmas apguve un 4.8.apakšpunktu „Izglītības iestādes rīkoto tālākizglītības kursu apguve”. Minētie jaunie pakalpojumi tiks sniegti, izmantojot klātienes kanālus, nav plānots veidot elektroniskos kanālus pakalpojumu sniegšanai. Maksu par izglītības iestāžu sniegtajiem pakalpojumiem izglītības iestādes iekasēs, izmantojot bezskaidras naudas norēķinus, t.i., maksājumus uz izglītības iestādes kontu Valsts kasē vai POS terminālu, ja tāds izglītības iestādē ir pieejams.Jaunajiem Jāņa Ivanova Rēzeknes mūzikas vidusskolas sniegtajiem pakalpojumiem – interešu izglītības programmas apguve un izglītības iestādes rīkoto tālākizglītības kursu apguve, tāpat kā pārējiem skolas sniegtajiem pakalpojumiem, pievienotās vērtības nodoklis netiks piemērots, pamatojoties uz Pievienotās vērtības nodokļa likuma 52.panta pirmās daļas 12.punktu, kas paredz neaplikt ar pievienotās vērtības nodokli valsts atzītu izglītības iestāžu pakalpojumus vispārējās izglītības, profesionālās izglītības, augstākās izglītības un interešu izglītības jomā, kā arī ar šiem izglītības pakalpojumiem cieši saistītu pakalpojumu sniegšanu un preču piegādi, ko veic minētās izglītības iestādes. Lai nodrošinātu vienotu cenu aprēķināšanas metodiku jaunajiem cenrādī iekļautajiem pakalpojumiem, tāpat kā līdz šim MK noteikumos Nr.663 apstiprinātajiem pakalpojumiem gadījumos, kad Projekta cenrāža pozīcijai tiek piemērota tāme, sastādot izmaksu tāmi, izglītības iestādes izmantos MK noteikumos Nr.333 noteiktos principus, aizpildot un apstiprinot katram pakalpojumam maksas pakalpojuma izcenojuma aprēķinu atbilstoši MK noteikumu Nr.333 1.pielikumam, kurā tiks iekļautas konkrētā maksas pakalpojuma tiešās un netiešās izmaksas un cena noteikta, paredzot plānoto pakalpojumu vienību skaitu.Projekta 1.7.apakšpunkts paredz precizēt MK noteikumu Nr.663 pielikuma 9.12.4. un 9.12.5.apakšpunktu, lai novērstu konstatēto tehnisko kļūdu par pakalpojumu cenu, attiecīgi savstarpēji mainot vietām abu šo pakalpojumu cenu.Projektā precizēto un no jauna iekļauto izglītības iestādes sniegto maksas pakalpojumu kalkulācija ir pievienota Projekta sākotnējās ietekmes novērtējuma ziņojuma (anotācijas) pielikumā.Pēc Projektā noteiktā tiesiskā regulējuma spēkā stāšanās netiek plānots izglītības iestāžu pašu ieņēmumu palielinājums vai samazinājums, jo Projekta sākotnējās ietekmes novērtējuma ziņojuma (anotācijas) pielikuma cenrādī iekļautās cenas atbilst pašlaik izglītības iestāžu apstiprinātajām cenām.Sniedzot maksas pakalpojumus, iestādes vienlaikus nodrošinās, ka Eiropas Savienības fondu 2014. – 2020.gada plānošanas perioda ietvaros īstenoto Eiropas Savienības fondu projektu ietvaros iegūtās materiālās vērtības tiek saglabātas un izmantotas atbilstoši šo projektu mērķiem un izcenojums maksas pakalpojumiem tiek noteikts ievērojot Eiropas Savienības fondu regulējuma prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija un tās padotībā esošās 10 profesionālās vidējās izglītības iestādes.  |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, to izglītojamie, darbinieki, absolventi un citas personas, kurām Projektā minētie pakalpojumi ir nepieciešami. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās maksas pakalpojumu cenas ir vienādas vai līdzīgas pakalpojumu cenām citās iestādēs, un neietekmēs izglītības iestāžu un to sniegto pakalpojumu pieejamību sabiedrībai. Iegūtie finanšu līdzekļi par izglītības iestāžu sniegtajiem maksas pakalpojumiem tiks izlietoti ar pakalpojuma sniegšanu saistīto izdevumu segšanai. Projekta tiesiskais regulējums paplašina pakalpojumu pieejamību, palielinot to personu loku, kas saņem atlaides par cenrādī noteiktajiem izglītības iestāžu sniegtajiem pakalpojumiem, piemēram, par mācību maksu, mūzikas instrumentu nomu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 584 920 | 0 | 584 920 | 0 | 584 920 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 584 920 | 0 | 584 920 | 0 | 584 920 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 584 920 | 0 | 584 920 | 0 | 584 920 | 0 | 0 |
| 2.1. valsts pamatbudžets | 584 920 | 0 | 584 920 | 0 | 584 920 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts precizētā un papildus iekļautā pakalpojuma izmaksu aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. Šobrīd netiek plānots izglītības iestāžu pašu ieņēmumu palielinājums, jo Projekta sākotnējās ietekmes novērtējuma ziņojuma (anotācijas) pielikuma cenrādī iekļautās cenas atbilst pašlaik izglītības iestāžu apstiprinātajām cenām. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2020.gadā Kultūras ministrijas budžeta programmā 20.00.00 „Kultūrizglītība” pašlaik plānotais kopējais finansējums ir 56 170 760 *euro*, tajā skaitā pašu ieņēmumi 584 920 *euro*.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija un tās padotībā esošās 10 profesionālās vidējās izglītības iestādes.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Putniņa 67330288

Roventa.Putnina@km.gov.lv